Document ID: /roh_data/filtered/fineweb-2-filterrobots_roh.jsonl.gz/1259

Curt avant mesanotg ha il Cussegl naziunal vuschà - e ditg na a l'iniziativa «Dretg svizzer enstagl da derschaders esters» cun 127:67 vuschs. Auter che la partida populara èn tut las fracziuns stadas encunter.
Ils iniziants vulan che la constituziun federala haja adina prioritad avant il dretg internaziunal. Excepziuns duai sulet dar sche la Svizra è obligada da resguardar il dretg internaziunal.
Tge che l'iniziativa pretenda
L'iniziativa d'autodeterminaziun «Schweizer Recht statt fremde Richter» vul francar che la constituziun federala vala en mintga cas avant il dretg internaziunal ed è da resguardar avant lez. Excepziun fissan sulettamain las definiziuns obligantas dal dretg internaziunal.
Tar in conflict stuessan la Confederaziun ed ils chantuns adattar ils contracts dal dretg internaziunal a las prescripziuns da la Constituziun federala. Sche las contractivas giessan da la glatscha giu stuess il contract che cuntrafa a la Constituziun vegnir visà. Obligaziuns dal dretg internaziunal che cuntrafan a la constituziun na pudess la Confederaziun betg pli surpigliar u acceptar.
RR novitads 06:00